ข้อมูลสรุป (Executive Summary)

เกียรตินาคิน ก่อตั้งขึ้น เป็นบริษัทเงินทุนหลักทรัพย์ เกียรตินาคิน จำกัด เมื่อปี 2514
และได้ยกระดับเป็นธนาคารพาณิชย์เต็มรูปแบบในปี 2548 ต่อมาในปี 2549
ธนาคารได้รับการอนุญาตจัดตั้งกลุ่มทางการเงินจากธนาคารแห่งประเทศไทย
โดยธนาคารเป็นบริษัทแม่และมีบริษัทในกลุ่ม 1 บริษัท ได้แก่ บริษัทหลักทรัพย์ เกียรตินาคิน จำกัด
ซึ่งประกอบธุรกิจหลักทรัพย์ครบทุกประเภทและเป็นสมาชิกตลาดหลักทรัพย์แห่งประเทศไทยหมายเลข
19 ปัจจุบันธนาคารมีสาขาทั้งสิ้น 37 แห่ง กระจายอยู่ในส่วน ภูมิภาค กรุงเทพและ
ธุรกิจหลักของธนาคารคือ บริการด้านเงินฝาก ด้านสินเชื่อเช่าซื้อรถยนต์
สินเชื่อพัฒนาโครงการที่อยู่อาศัย สินเชื่อธุรกิจ
และบริการด้านสินเชื่อพาณิชย์กรรมและอุตสาหกรรมให้บริการสินเชื่อสำหรับธุรกิจด้านต่างๆ
ที่มีศักยภาพ ลูกค้าของธนาคารจะได้รับการพิจารณาและให้คำตอบอย่างรวดเร็ว
การสนับสนุนด้านเงินทุนหมุนเวียนในวงเงินสูงสุด และการผ่อนชำระคืนที่สอดคล้องกับรายได้
เช่นธุรกิจด้านรถยนต์ ได้แก่ตัวแทนจำหน่ายรถยนต์ อู่ซ่อมรถยนต์ ประดับยนต์
ธุรกิจด้านอสังหาริมทรัพย์ ได้แก่ผู้รับเหมาก่อสร้าง ร้านค้าวัสดุภัณฑ์ ร้านสุขภัณฑ์ ธุรกิจด้านบริการ
ได้แก่ โรงแรมขนาดกลางและเล็ก นอกจากนั้นยังมุ่งเน้น ธุรกิจด้านขนส่ง
และธุรกิจด้านบรรจุภัณฑ์และสิ่งพิมพ์

บริหารทรัพย์สินรอการขาย

ด้านการจัดการ ธนาคารมีคณะกรรมการจำนวน 5 ชุด ได้แก่ คณะกรรมการธนาคาร
คณะกรรมการบริหาร และคณะกรรมการชุดย่อยตามหลักการกำกับดูแลกิจการที่ดีคือ
คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบริหารความเสี่ยง
โครงสร้างของคณะกรรมการธนาคารประกอบด้วยกรรมการรวม 10 คน
มีประธานเป็นกรรมการอิสระ โดยกรรมการอิสระ มีทั้งหมด 5
คนเป็นไปตามหลักธรรมาภิบาลที่ดีและสูงกว่าเกณฑ์ของทางการที่กำหนดไว้ให้มีกรรมการอิสระไม่ต่ำว่า
1 ใน 3

ในการดำเนินธุรกิจของธนาคารโดยปกติจะต้องความเกี่ยวข้องกับสภาวะแวดล้อมและธุรกิจที่มีการเปลี่ยนแปลงอยู่ตลอดเวลา
ก่อให้เกิดความเสี่ยงชนิดต่าง ๆ ที่ต้องมีการติดตามและหามาตรการที่เหมาะสมมาควบคุมดูแล
ธนาคารจึงให้ความสำคัญกับการบริหารความเสี่ยงอย่างสม่ำเสมอและต่อเนื่อง
โดยจัดตั้งสายบริหารความเสี่ยง ซึ่งเป็นหน่วยงานอิสระ ขึ้นตรงต่อคณะกรรมการบริหารความเสี่ยง
ทำหน้าที่กำหนดกลยุทธ์ นโยบายการบริหารความเสี่ยง
เพื่อใช้ในการติดตามและสร้างมาตรการควบคุมดูแลความเสี่ยงที่มีอยู่ในปัจจุบันและที่คาดว่าจะเกิดขึ้นในอนาคตอย่างเหมาะสม
ธนาคารใช้แนวทางการบริหารความเสี่ยงที่สอดคล้องกับแนวทางของธนาคารแห่งประเทศไทย
โดยแบ่งแยกความเสี่ยงออกเป็น 5 ด้านคือ ความเสี่ยงด้านกลยุทธ์ ความเสี่ยงด้านเครดิต
ความเสี่ยงด้านตลาด ความเสี่ยงด้านสภาพคล่อง
และความเสี่ยงด้านปฏิบัติการโดยธนาคารมีการติดตามความเสี่ยงแต่ละด้านอย่างใกล้ชิดเพื่อให้ผู้บริหารสามารถมองเห็นภาพความเสี่ยงครบ
5 ด้าน
และสามารถคาดคะเนผลกระทบที่จะเกิดขึ้นและสร้างความเสียหายกับธนาคารได้อย่างรวดเร็ว

ในรอบปี 2551 มีผลการดำเนินงานสรุปได้ดังนี้

-   ด้านการเติบโตธนาคารยังคงสามารถขยายตัวได้อย่างต่อเนื่อง โดยมีสินทรัพย์รวมเพิ่มขึ้น
    ร้อยละ 31.5 เป็น 114,733 ล้านบาท
    เมื่อเทียบกับระบบธนาคารพาณิชย์ที่ขยายตัวเพียงร้อยละ 11.5

-   ธนาคารประสบความสำเร็จในการขยายสินเชื่อเช่าซื้อ โดยมียอดเพิ่มจากปีที่ผ่านมาถึงร้อยละ
    33.5ทำให้ยอดสินเชื่อรวมเพิ่มขึ้นร้อยละ 22.7 เป็น 80,563
    ล้านบาทเมื่อเทียบกับสินเชื่อรวมของธนาคารพาณิชย์ทั้งระบบที่ขยายตัวเพียงร้อยละ 11.2

-   ผลกำไรในปี 2551 เท่ากับ 1,867 ล้านบาทลดลงจากปีก่อนหน้า 244 ล้านบาท หรือลดลง
    ร้อยละ 11.6 เมื่อเทียบกับกำไรสุทธิสำหรับปี 2551 จำนวน 2,111 ล้านบาท
    เป็นผลจากการตั้งสำรองหนี้สูญและหนี้สงสัยจะสูญจำนวน 990 ล้านบาทในปี 2551
    เพิ่มขึ้นร้อยละ 53.7 เมื่อเทียบกับปีก่อน ทั้งนี้
    เพื่อเป็นการเตรียมความพร้อมสำหรับภาวะเศรษฐกิจภายในประเทศที่ได้รับผลกระทบจากภาวะเศรษฐกิจโลกตกต่ำหลังจากเกิดวิกฤตทางเศรษฐกิจและการเงินโลก
    และสถานการณ์การเมืองในประเทศที่ยืดเยื้อ
    และเพื่อเพิ่มอัตราส่วนการตั้งสำรองต่อหนี้ที่ไม่ก่อให้เกิดรายได้ให้ใกล้เคียงกับค่าเฉลี่ยของกลุ่มธนาคารพาณิชย์มากขึ้น

-   เงินลงทุนในสิทธิเรียกร้อง
    ธนาคารสามารถดำเนินการปรับโครงสร้างหนี้ให้ลดลงอย่างต่อเนื่อง
    ทำให้ยอดคงค้างปลายปีมียอดเท่ากับ 5,113 ล้านบาท ลดลง 1,763 ล้านบาท

-   ทรัพย์สินรอขายมียอดคงค้างเพิ่มขึ้น 41 ล้านบาท เป็น 7,724 ล้านบาท
    เป็นผลมาจากผลสำเร็จจากการปรับโครงสร้างหนี้และการดำเนินกระบวนการทางกฎหมาย
    ซึ่งธนาคารจะต้องเร่งจำหน่ายทรัพย์สินดังกล่าวต่อไปในอนาคต

-   ธนาคารมีการระดมเงินเพื่อใช้ในการดำเนินงานโดยการรับฝากเงินและออกหุ้นกู้
    ในปริมาณที่สอดคล้องกับการปล่อยสินเชื่อ ทำให้ ณ สิ้นปี 2551 ธนาคารมีหนี้สินรวม 97,565
    ล้านบาท เพิ่มขึ้นร้อยละ 38.8

ในด้านกระบวนการดำเนินงานที่เกี่ยวกับผู้ถือหุ้น ธนาคารได้รับคะแนนในระดับ “ดีเยี่ยม”
จากโครงการประเมินคุณภาพการจัดประชุมผู้ถือหุ้นสามัญประจำปี 2551
ที่จัดขึ้นโดยสำนักงานคณะกรรมการตลาดหลักทรัพย์ฯ ร่วมกับ สมาคมส่งเสริมผู้ลงทุนไทย
และสมาคมบริษัทจดทะเบียน โดยธนาคารเป็น 1 ใน 19 บริษัท ที่ได้คะแนนเกิน 100 คะแนน
และธนาคารได้รับคะแนนอยู่ในระดับ “ดีเลิศ”
ในการสำรวจการกำกับดูแลกิจการบริษัทจดทะเบียนประจำปี 2551
ที่จัดขึ้นโดยสมาคมส่งเสริมสถาบันกรรมการบริษัทไทย (IOD) โดยธนาคารเป็น 1 ใน 22
บริษัทจดทะเบียนที่ได้รับคะแนนอยู่ในระดับดีเยี่ยม จากบริษัทจดทะเบียนที่รับการประเมินทั้งสิ้น 448
บริษัท ธนาคารได้รับการจัดอันดับอยู่ในอันดับที่ 4 ในการจัดอันดับธนาคารแห่งปีประจำปี 2551
“Bank of the Year 2008” จัดโดยวารสารการเงินธนาคารต่อเนื่องเป็นปีที่ 2

ในด้านการพัฒนาคุณภาพการให้บริการแก่ลูกค้า
ธนาคารได้ว่าจ้างบริษัทวิจัยทำการสำรวจความพึงพอใจลูกค้าเพื่อเป็นข้อมูลในการปรับปรุงบริการให้ดีขึ้น
โดยนโยบายที่จะสำรวจความต้องการของลูกค้าในทุกๆ ธุรกิจหลักของธนาคาร และในปีนี้
ได้เริ่มสำรวจที่ธุรกิจเช่าซื้อ เงินฝาก และบริการของบริษัทย่อย คือบริษัทหลักทรัพย์ เกียรตินาคิน
จำกัด

การทำธุรกิจในปี 2552 ธนาคารคงมุ่งมั่นจะขยายธุรกิจที่มีความเชี่ยวชาญ
มีการขยายช่องทางให้บริการแก่ลูกค้าและเพิ่มสาขาตามความจำเป็น
เพื่อเพิ่มความสามารถในการแข่งขันและให้บริการต่อลูกค้าได้ดีขึ้น
อีกทั้งเพิ่มความระมัดระวังคุณภาพหนี้มากขึ้นให้สอดคล้องกับสภาวะเศรษฐกิจที่ชะลอตัวลง
เร่งการปรับปรุงโครงสร้างหนี้ที่ได้ประมูลมาและการขายทรัพย์สินรอขายที่ได้จากการปรับปรุงโครงสร้างหนี้
เพื่อให้ธนาคารสามารถรักษาผลประกอบการที่ได้ต่อไป อย่างไรก็ตาม
ภายใต้สภาวะแวดล้อมที่มีความไม่แน่นอนสูง ธนาคารจะดำเนินการอย่างระมัดระวังยิ่งขึ้น
โดยจะรักษาสภาพคล่องโดยการบริหารทรัพย์สินและหนี้สินให้มีความสมดุล
รักษาระดับเงินกองทุนให้สูงเพียงพอที่จะรองรับต่อความเสี่ยงจากการด้อยค่าของสินทรัพย์ที่อาจได้รับผลกระทบจากภาวะเศรษฐกิจที่มีความผันผวน
ในด้านการบริหารจัดการ
ธนาคารจะยังคงพัฒนาเทคโนโลยีเพื่อให้บริการลูกค้าได้อย่างมีประสิทธิภาพสูงขึ้น
มุ่งพัฒนาความเชี่ยวชาญในธุรกิจเพื่อสร้างมูลค่าเพิ่มแก่ลูกค้า
และจะเสริมสร้างธรรมาภิบาลในการดำเนินงานให้สูงขึ้น ให้เป็นที่ยอมรับจากทุกฝ่ายที่เกี่ยวข้อง
อันจะทำให้ธนาคารสามารถเติบโตมีกำไรได้อย่างยั่งยืนในระยะยาว